|  |  |
| --- | --- |
|  | PATVIRTINTA  Akmenės rajono jaunimo ir  suaugusiųjų švietimo centro  direktoriaus 2017 m. rugsėjo 4 d.  įsakymu Nr. V-65 |

**Akmenės rajono jaUNIMO IR SUAUGUSIŲJŲ ŠVIETIMO CENTRO PIRMOSIOS PAGALBOS ORGANIZAVIMO TVARKOS APRAŠAS**

**I. BENDROSIOS NUOSTATOS**

1. Akmenės rajono jaunimo ir suaugusiųjų švietimo centro (toliau tekste – Centras) pirmosios pagalbos organizavimo tvarkos aprašas (toliau – Aprašas) parengtas vadovaujantis Visuomenės sveikatos priežiūros mokykloje tvarkos aprašu, patvirtintu Lietuvos Respublikos sveikatos apsaugos ministro ir švietimo ir mokslo ministro 2016 m. liepos 21 d. įsakymu   
Nr. V-966/V-672 „Dėl visuomenės sveikatos priežiūros mokykloje tvarkos aprašo patvirtinimo“; Lietuvos higienos norma HN 21:2011 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugo ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2011 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“.

2. Aprašas reglamentuoja pirmosios medicininės pagalbos organizavimą Centre.

**II. PIRMOSIOS PAGALBOS ORGANIZAVIMAS**

3. Centro visuomenės sveikatos priežiūros specialistas (toliau – Specialistas) bei Centre dirbantys pedagoginiai darbuotojai (toliau – Mokytojai) turi mokėti teikti pirmąją pagalbą asmenims, kurių gyvybei ar sveikatai dėl nelaimingo atsitikimo arba ūminės pavojingos ligos Centre gresia pavojus.

4. Centro dirbantys Mokytojai turi būti išklausę ir teisės aktų nustatyta tvarka įgiję sveikatos žinių atestavimo pažymėjimus pagal Privalomojo pirmosios pagalbos mokymo programą.

5. Specialistas, Centre dirbantys Mokytojai turi nedelsiant užtikrinti pirmosios pagalbos teikimą nukentėjusiam, kurio sveikatai ar gyvybei dėl nelaimingo atsitikimo, ūminės ligos gresia pavojus.

6. Pirmąją medicinos pagalbą teikiantys asmenys turi mokėti:

6.1. įvertinti įvykio vietos saugumą ir nukentėjusiojo būklę, atpažinti gyvybei pavojingos psichikos būsenas, organizuoti pirmąją pagalbą ir medicinos pagalbą, išmanyti psichologinės pagalbos principus;

6.2. atlikti pradinį gaivinimą;

6.3. stabdyti kraujavimą, tvarstyti žaizdas;

6.4. parengti nukentėjusįjį transportavimui (pažeistos kūno dalies, esant lūžiui, išnirimui imobilizavimas, sužalotų, traumuotų asmenų nešimas);

6.5. tinkamai naudoti pirmosios pagalbos rinkinius, naudoti individualias apsaugos priemones.

7. Įvykus incidentui, nelaimei (traumai, ūmiam susirgimui):

7.1. Mokytojas ir/ ar Specialistas (pagal situaciją) nukentėjusiajam teikia pirmąją pagalbą, esant būtinumui nedelsiant kviečia greitąją medicinos pagalbą (toliau – GMP);

7.2. apie įvykį telefonu informuojami mokinio tėvai (globėjai), žodžiu informuojama Centro administracija.

7.3. Nepavykus susisiekti su mokinio tėvais (globėjais), esant kritinei situacijai, pagal galimybes (Specialistas, socialinis pedagogas, klasės vadovas ar kitas darbuotojas) su GMP palydi mokinį į sveikatos priežiūros įstaigą, kol atvyks mokinio tėvai (globėjai).

**III. BAIGIAMOSIOS NUOSTATOS**

8. Su pirmosios pagalbos organizavimo Aprašu turi būti supažindinti už mokinių ugdymą ir priežiūrą atsakingi Mokytojai.

9. Specialistas Centre atsakingas už įmonės pirmosios pagalbos rinkinio priežiūrą, kontrolę ir pirmosios pagalbos rinkinio papildymą. Rinkinys turi būti sporto salėje, technologijų kabinete, sveikatos priežiūros kabinete. Rinkiniai turi būti lengvai pasiekiami ugdymo metu.

10. Tvarkos vykdymo kontrolę vykdo Centro direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_